J. Danko, poslanec: (2001-10-23):
I. Presperín, podpredseda NR SR: Ďakujem. Pán poslanec Brňák. P. Brňák, poslanec: Ďakujem pekne, pán predsedajúci. Pán predsedajúci, ja vás chcem ešte  raz poprosiť, aby bola zabezpečená  táto zmluva, aby bola rozdaná všetkým poslancom Národnej rady. Chcem aj povedať prečo. Z hľadiska ústavných vymedzení právomocí medzi jednotlivými mocami v štáte  existuje klasické rozdelenie, ktoré je dané  Ústavou Slovenskej republiky. Chcem poukázať na článok 86 písm. d) Ústavy Slovenskej republiky, ktoré vo svojom závere hovorí jednoznačne: „Iba Národná rada Slovenskej republiky a nikto iný rozhoduje o tom, či ide o medzinárodné zmluvy podľa § 7 ods. 5“, čiže jednoducho, ak my tu rokujeme o niečom, čo sme nevideli, o niečom, čo nám sprostredkúva iba krátka informácia pána predsedu vlády, poru-šujeme aj naše ústavné práva, ja dodávam, aj naše ústavné povinnosti. Ak tu vznikla pochybnosť, a ona vznikla, bola mediálne prezentovaná, či v danom prípade charakter predloženej zmluvy je skutočne iba akousi zmluvou, ktorá zaväzuje štát, a nie priamo vykonateľnou medzinárodnou zmluvou s istým priamym záväzkom či už pre fyzické osoby, právnické osoby, ale aj štátne orgány, tak jednoducho o tom musí rozhodnúť  Národná rada Slovenskej republiky. O tom nemôže rozhodovať svoj-voľne člen vlády alebo vláda ako celok.  A využívam to, že je tu pán pod-predseda vlády, ešte raz ho teda vyzývam, aby úmerne času a možnostiam ostatných poslancov vysvetlil to, čo povedal predseda vlády, keď vznikli pochybnosti v súvislosti s charakterom tejto zmluvy medzi prezidentom a medzi vládou a navyše aj to, čo povedal poslanec Gašparovič  v tom smere, na základe akého zmocnenia je možné, že po podpísaní tejto rámcovej zmluvy dochádza k akejsi jednostrannej zmene v samotnom texte. Veď to je  predsa absolútne  neobvyklý postup. (Zaznel zvuk časomiery.) I. Presperín, podpredseda NR SR: Prosím ďalej pán poslanec Jasovský. R. Hofbauer, poslanec: Na rozdiel od svojich predrečníkov, ktorí sa domnievajú, že niet dôvodu na zrušenie jadrovej elektrárne a jej prevádzky, ja som presvedčený, že je dôvod na vládou usilované zrušenie prevádzky a existencie tejto jadrovej elektrárne. Zoberme si, prečo sa to domnievam a prečo som o tom presvedčený. Minister hospodárstva Harach je bezpochyby  jediný minister hospodárstva  na svete, ktorý sa usiluje o likvidáciu  zavretie, zrušenie funkčnej bezpečnej ekologickej a ekonomickej elektrárne. Deje  sa to bez dôvodu určite nie. Ja som hlboko presvedčený, že sa to deje s hlbokým dôvodom. Minister Harach je jediný minister na svete, ktorý sa usiluje o predaj plyná-renského priemyslu, tvrdiac, že plynárenstvo je stratové, nuž tak to teda je nezmysel, za tranzit 80 mld. kubíkov zemného plynu  plynárenský priemysel inkasuje 18 mld.Sk keš na prkno tak rečeno len za to, že do týchto rúr prúdi cudzí plyn inde. Minister Harach je jediný minister, ktorý sa usiluje o predaj ropovodného systému a po predaji týchto vecí vlastne ministerstvo hospodárstva je možné zrušiť, pretože minister Harach bude riadiť nič. Takže ak predseda vlády Dzurinda a minister hospodárstva Harach a všetci ostatní súkmeňovci i týchto dvoch velikánov počnúc Miklošom  a končiac Schmögnerovou sa usilujú o zastavenie elektrárne, ja som hlboko presvedčený, že majú na to dôvody, tie dôvody sú výnosné, pozri predaj Slovenských telekomunikácií spojených s proví-ziou pol miliardy korún za nič a presne to isté týkajúce sa ostatných sústav, napríklad bankovej sústavy predaja Slovenskej sporiteľne do rakúskych rúk za sumu, ktorá sa rovná štvrtine ročného zisku tejto najvýnosnejšej a najbonitnejšej  banky Slovenskej republiky, ktorá spra-vuje vklady 180 mld. Sk občanov. I. Presperín, podpredseda NR SR: Pán poslanec Jasovský.